Na osnovu Odluke dekana br. 01-5/ 787 od 06.12.2022. godine i člana 7. Pravilnika o Zakupu prostora na Univerzitetu u Sarajevu, Univerzitet u Sarajevu – Akademija scenskih umjetnosti objavljuje

JAVNI OGLAS

za prikupljanje ponuda za izdavanje u zakup poslovnog prostora

I OSNOVNE INFORMACIJE O POSLOVNOM PROSTORU KOJI SE DAJE U ZAKUP

|  |  |  |  |  |  |  |
| --- | --- | --- | --- | --- | --- | --- |
| R.br. | Lokacija poslovnog prostora | Površina | Djelatnost(namjena za koju se prostor izdaje) | Početni iznos zakupnine | Obavezni iznos novčanog depozita (3 početne zakupnine) | Dužina trajanja ugovornog odnosa |
| 1. | Obala Kulina bana 11, broj parcele 2073, katastarska općina Sarajevo IV | 80m2 | Ugostiteljska djelatnost – priprema i usluživanje hrane i pića | 12KM po m2 | 2.880,00 KM | 3 godine |

Opis predmeta zakupa: Poslovni prostor se sastoji od sale sa šankom, kuhinje, dvije wc kabine i hodnika, ukupne površine cca 80m2 od 12,00 KM po m². Prostor se izdaje u zatečenom stanju.

Napomene:

 • Izračun početnog iznosa zakupnine po m2 utvrđen je na osnovu člana 24. Odluke o dodjeli u zakup poslovnih zgrada i prostorija Općine Centar Sarajevo, broj: 01-49-2755/17 od 30.11.2017. godine, a u navedeni početni iznos zakupnine nije uračunat PDV.

• U cijenu mjesečne zakupnine nisu uračunati režijski troškovi a izabrani ponuđač dužan je plaćati režijske troškove u iznosu od 500,00 KM na mjesečnom nivou (potrošnja električne energije, toplotne energije, vode, odvoz smeća)

Zakup se može raskinuti sporazumno u bilo koje vrijeme, s tim da je otkazni rok 30 dana.

Napomena: Pravo prijave imaju fizička i pravna lica.

II

UVJETI, NAČIN I ROK ZA PODNOŠENJE PISMENIH PRIJAVA

Ponuda za učešće na javnom oglasu mora da sadrži:

**a) Osnovne podatke o ponuđaču**

Ponuda za učešće na javnom oglasu mora da sadrži:

* osnovne podatke o ponuđaču (ime i prezime, adresa, JMB, kontakt telefon za fizičko lice, ako ponuđač već obavlja djelatnost ovjerenu kopiju Rješenja o obavljanju samostalne djelatnosti ne stariju od 6 mjeseci);
* ukoliko se ponuđač javlja kao fizičko lice, Ugovor se primjenjuje po dobivanju odobrenja za osnivanje djelatnosti od strane nadležne općine;
* ovjerenu kopiju rješenja o upisu u sudski registar sa svim prilozima za pravno lice;
* dokaz o uplaćenom depozitu;

 Ponuđači su dužni da uplate novčani depozit u iznosu od 3 (tri) mjesečne početne zakupnine tj. 2.880,00 KM i dostave primjerak uplatnice popunjen na sljedeći način:

Svrha doznake: Uplata depozita za iznajmljivanja prostora Univerziteta u Sarajevu – Akademije scenskih umjetnosti;

Primalac: Depozitni račun Kantona Sarajevo;

Račun primaoca: 1411965320008475

Vrsta prihoda: 722631

Općina: 077

Budžetska organizacija: 35020003

Poziv na broj: 0000000034

Napomena: Iznos depozita ponuđača sa kojim se zaključuje ugovor o zakupu poslovnog prostora, smatrat će se njegovom garancijom za uredno plaćanje zakupnine, a ostalim učesnicima u javnom oglasu, uplaćeni depozit će se vratiti u roku od 8 (osam) dana od dana donošenja Odluke o izboru najpovoljnjijeg ponuđača. Ako odabrani ponuđač ne zaključi ugovor i preuzme prostor u određenom roku, smatrat će se da je odustao od ugovora i neće mu se vraćati uplaćeni iznos depozita.

* ponuđeni iznos zakupnine koji se ne smije ispravljati i mora glasiti na cijelu novčanu jedinicu zvanične valute u BiH, u formi ovjerene Izjave;
* ukoliko je ponuđač već ranije bio zakupoprimac poslovnog prostora na Univerzitetu u Sarajevu ili na nekoj od organizacionih jedinica Univerziteta u Sarajevu, potvrdu zakupodavca da je ponuđač uredno izmirio sve obaveze iz prethodnog zakupnog odnosa, te potvrdu da je ponuđač bio uredan zakupoprimac.
* Ovjerenu izjavu ponuđača da će snositi sve troškove eventualnog ulaganja u poslovni prostor koji je predmet zakupa, uz detaljno obrazloženje prijedloga uređenja, ukoliko je planirano te vremena u kojem se može provesti uređenje poslovnog prostora i početi sa obavljanjem djelatnosti.

Sva tražena uvjerenja podnose se u originalu ili ovjerenoj fotokopiji i ne mogu biti starija od 3 (tri) mjeseca.

 Javni oglas ostaje otvoren 8 (osam) dana od dana objavljivanja.

- Ponude se dostavljaju pismeno u zapečaćenoj koverti putem protokola ili poštom, sa čitko naznačenim nazivom (ime i prezime/naziv pravnog lica), sjedištem (adresa) i brojem telefona podnosioca prijave sa naznakom „Ponuda za zakup poslovnog prostora“ na adresu: Univerzitet u Sarajevu – Akademija scenskih umjetnosti, Obala Kulina bana 11, 71 000 Sarajevo;
- Nepotpune i neblagovremene prijave neće se uzeti u razmatranje;

U toku trajanja Javnog oglasa svi zainteresirani imaju mogućnost na licu mjesta pregledati poslovni prostor svakim radnim danom od 9 do 12h, uz prethodnu najavu na broj 066159814.

III

ODABIR NAJPOVOLJNIJEG PONUĐAČA I ZAKLJUČENJE UGOVORA

Procedura izbora najpovoljnijeg ponuđača provodi se u skladu sa odredbama Pravilnika o zakupu prostora na Univerzitetu u Sarajevu broj: 02-10-9-1/21 od 18.03.2021. godine. Odluka o izboru najpovoljnijeg ponuđača bit će dostavljena svim ponuđačima u roku od 7 (slovima: sedam) dana od dana donošenja odluke, a ugovor sa izabranim ponuđačem zaključit će se u pisanoj formi u roku od 15 (slovima: petnaest) dana od dana donošenja odluke o odabiru.